Γεμιστές γλώσσες σαγανάκι
Νόστιμες ψαρομπουκίτσες με γεμιστές γλώσσες, για να προσφέρουμε στους καλεσμένους σας ή να εντυπωσιάσουμε τα παιδιά.
4 μέτρια φιλέτα γλώσσας, 1 φλιτζ. τσαγιού κάππαρη ψιλή, ξαλμυρισμένη, 8 κουτ. σούπας ελαιόλαδο, 1 ματσάκι μαϊντανός (τα φύλλα), ψιλοκομμένος, 1 κρεμμύδι, ψιλοκομμένο, 1 φλιτζ. τσαγιού ψίχα ψωμιού, θρυμματισμένη, 1 κουτ. σούπας μουστάρδα γλυκιά διαλυμένη σε 1 φλιτζ. τσαγιού λευκό κρασί, αλάτι, πιπέρι, καλαμάκια για σουβλάκια κομμένα στη μέση
Για να φτιάξουμε γλώσσες σαγανάκι αρχικά στεγνώνουμε τα φιλέτα της γλώσσας πολύ καλά με απορροφητικό χαρτί κουζίνας.Στη συνέχεια, κόβουμε κάθε φιλέτο στη μέση κατά μήκος.Αναμειγνύουμε σε ένα μπολ την ψίχα του ψωμιού, το μισό ελαιόλαδο, το κρεμμύδι, τον μαϊντανό, την κάππαρη, το αλάτι και το πιπέρι.Απλώνουμε στην επιφάνεια κάθε τεμαχίου γλώσσας μια μικρή ποσότητα από αυτό το μείγμα και τυλίγουμε σε ρολό.Περνάμε κάθε ρολό στα μισά καλαμάκια για σουβλάκια. Επαναλαμβάνουμε τη διαδικασία και με τα υπόλοιπα τεμάχια γλώσσας.Βάζουμε τα σουβλάκια γλώσσας σε ένα βαθύ τηγάνι με καπάκι.Προσθέτουμε το υπόλοιπο ελαιόλαδο και το μείγμα κρασιού και μουστάρδας.Σκεπάζουμε και μαγειρεύουμε για 15 λεπτά.Σερβίρουμε τις γεμιστές γλώσσες σαγανάκι ζεστές και συνοδεύουμε με πράσινη σαλάτα.
Γλώσσα,Κρεμμύδι,Μαϊντανός,Ψάρι